**Deivido Petrolevičiaus 2020 m. veiklos užduotys:**

1. Bendruomenių įtraukties į sprendimų priėmimą modelio parengimas.
2. Nutolusių klientų aptarnavimo centrų (KAC) steigimo analizė.
3. Užtikrinti ESFA projekto „Paslaugų ir asmenų aptarnavimo kokybės gerinimas savivaldybėse“ dėl socialinių paslaugų kokybės gerinimo įgyvendinimo. Organizuoti vadybos kokybės sistemos diegimą Socialinės paramos skyriuje bei skyriui pavaldžiose įstaigose.
4. Koordinuoti Klaipėdos sutrikusio vystymosi kūdikių namų paslaugų analizę, teikia siūlymus administracijos vadovybei dėl įstaigos statuso keitimo.
5. Pagal kompetenciją analizuoti apie viešųjų paslaugų teikimą bei galimybę paslaugų teikimą organizuoti per Klaipėdos miesto teritorijoje paslaugas teikiančias NVO.
6. Europos jaunimo sostinės 2021 m. projekto koordinavimą.

**Kastyčio Macijausko 2020 m. einamųjų metų užduotys:**

1. Orgnizuoti Memelio miesto teritorijos išvystymui sudarytos darbo grupės veiklą dėl Memelio miesto teritorijos išvystymo veiksmų plano perengimo, koordinuoti jo įgyvendinimą;
2. Organizuoti, bendradarbiaujant su AB „Klaipėdos energija“ teritorijos, esančios Danės g., išvystymo priemonių plano parengimą, koordinuoti jo įgyvendinimą.
3. Vadovauti projektui „Atgimimo aikštės sutvarkymas, didinat patrauklumą investicijoms, skatinant lankytojų srautus“ pasiekiant rezultatą - parengtas techninis projektas, paskelbtas konkursas rangos darbams.
4. Organizuoti, bendradarbiaujant su Klaipėdos rajono savivaldybe, naujų kapinių plėtros priemonių plano parengimą ir koordinuoti jo įgyvendinimą.
5. Atstovauti KMSA Klaipėdos uosto klausimais.

**Aldonos Špučienės 2020 m. veiklos užduotys:**

1. Analizuoti biudžetinių įstaigų planavimo, apskaitos, viešųjų pirkimų, ūkio priežiūros ir pavežėjimo organizavimo procesus ir parengti procesų optimizavimo planą.

2. Išanalizuoti KMSA finansinių išteklių ir personalo valdymo bei apskaitos procesų aprašą, teikti išvadas dėl procesų aprašo tobulinimo.

3. Atsižvelgiant į kontrolės ir audito ataskaitos išvadas, parengti savivaldybės turto valdymo koncepciją ir priemonių planą.

4. Parengti Klaipėdos miesto universitetinės ligoninės pastatų atnaujinimo finansavimo modelį.

**Nijolės Laužikienės 2020 m. veiklos užduotys:**

1. Išnagrinėti ikimokyklinių švietimo įstaigų tinklo optimizavimo galimybes paruošti priemonių planą iki š. m. kovo 7 dienos ir pateikti administracijos direktoriaus pavaduotojui. Įgyvendinti priemonių planą vadovaujantis teisės aktais nustatytais terminais.

2. Išnagrinėti bendrojo ugdymo švietimo įstaigų tinklo optimizavimo galimybes ir integruoti tinklo optimizavimo priemones į švietimo įstaigų tinklo pertvarką 2021-2025 m.

3. Paruošti naujo finansavimo modelio (pagrįsto motyvuojančio vaiko/sportininko krepšelio principu) taikymo futbolo šakoje priemonių planą ir užtikrinti jo įgyvendinimą nuo 2021 metų.

4. Vadovauti darbo grupei Europos tautų festivalio “Europiada“ įgyvendinimui Klaipėdoje 2020 metai; koordinuoti ir užtikrinti savalaikius pasirengimo festivaliui darbus.

5. Koordinuoti ir inicijuoti Klaipėdos universiteto, kitų aukštųjų, profesinio rengimo mokyklų priemonių įgyvendinimą numatytą strateginiuose Klaipėdos miesto savivaldybės dokumentuose.

6. Užtikrinti Nevyriausybinių organizacijų plėtros įstatymo Nr. XII-717 pakeitimo įstatymo įgyvendinimą.

7. Išanalizuoti rytinės kurtinos konferencijų salės Priešpilio g. 2 tinkamiausią administravimo modelį ir pateikti administracijos direktoriaus pavaduotojui iki š. m. spalio 1 d.

**Ričardo Zulco 2020 m. veiklos užduotys:**

1. Atlikti koordinacinį parengiamąjį darbą Šv. Jono bažnyčios techninio projekto rengimo pradžią (bažnyčios detalaus plano korekcija, organizuota pamatų archeologinių tyrimų pradžia, organizuotas vizitas).

2. Užtikrinti Klaipėdos pilies bokšto techninio projekto parengimą.

3. Suorganizuoti Vasaros estrados projekto konkursą iki projektavimo sutarties pasirašymo.

4. Pateikti paraišką Ekonomikos ir inovacijų ministerijai dėl kurortinės vietovės statuso suteikimo Smiltynės teritorijoje. Parengti Smiltynės miško parko koncepciją.